Ավգուստ Կոպպոլա

**Ավգուստ Ֆլոյդ Կոպպոլա** (, ), ամերիկացի ակադեմիկոս, հեղինակ, կինոյի գործադիր տնօրեն և արվեստի ջատագով։ Նա ռեժիսոր Ֆրենսիս Ֆորդ Կոպպոլայի և դերասանուհի Տալիա Շայրի եղբայրն էր և դերասան Նիկոլաս Քեյջի, ռադիո դիջեյ Մարկ Կոպպոլայի և ռեժիսոր Քրիստոֆեր Կոպպոլայի հայրը։

## Վաղ կյանք և ընտանիք
Ավգուստ Կոպպոլան կոմպոզիտոր և ֆլեյտահար Կարմին Կոպպոլայի (1910–1991) և Իտալիա Պենինոյի (1912–2004) որդին էր,ով երգերի բառերի հեղինակ և Կոպպոլա ընտանիքի առաջնորդն էր։ Նրա եղբայրներն էին կինոռեժիսոր Ֆրենսիս Ֆորդ Կոպպոլան և դերասանուհի Տալիա Շայրը։ նրա հորեղբայրը կոմպոզիտոր Անտոն Կոպպոլան էր։

## Կրթություն և աշխատանք
Կոպպոլան ստացել է իր բակալավրի աստիճանը «UCLA»-ում և իր մագիստրոսական աստիճանը Հոֆստրա համալսարանում, որտեղ նրա թեզը՝ *«*Էռնեստ Հեմինգուեյ. Մեր ժամանակի խնդիրը*»*՝ հրապարակվել է 1956 թվականին: Կոպոլան իր դոկտորոական աստիճանը՝  ստացել է Օքսիդենտալ քոլեջում 1960 թվականին։

Նա համեմատական գրականություն է դասավանդել «Cal State Long Beach»-ում 1960-1970-ականներին և ծառայել է որպես Կալիֆորնիայի պետական համալսարանի համակարգի հոգաբարձու, նախքան 1984-ին Սան Ֆրանցիսկո տեղափոխվելը: Այնուհետև նա աշխատել է որպես ստեղծագործական արվեստի դեկան Սան Ֆրանցիսկոյի պետական համալսարանում: Այս դերում Կոպպոլան ձեռք բերեց արվեստի առաջնամարտիկի համբավ թե՛ համալսարանում թե՛ համայնքում, ինչպես նաև աջակցեց  բազմազանության խթանմանը արվեստի դպրոցի ուսանողական կազմում:

Կոպպոլան նաև աշխատել է կինոյում, ինչպես իր ընտանիքի շատ այլ անդամներ։ Նա եղել է իր եղբոր ամերիկյան «Zoetrope» կինոստուդիայի գործադիր տնօրենը, որտեղ ներգրավված է եղել Աբել Գանսի 1927 թվականին նկարահանված «Նապոլեոն» համր ֆիլմի վերածննդում: Նա եղել է Սան Ֆրանցիսկոյի կինոյի և վիդեո արվեստների հանձնաժողովի հիմնադիրն ու նախագահը, և 1986 թվականին եղել է Բեռլինի 36-րդ միջազգային կինոփառատոնի ժյուրիի կազմում:Կոպպոլան նաև  եղել է «Education First!» կազմակերպության նախագահ և գործադիր տնօրեն, որը հոլիվուդյան ստուդիայի աջակցություն էր փնտրում կրթական ծրագրերի համար:

Կոպպոլան նաև գործել է որպես արվեստի գնահատման ջատագով տեսողական խնդիրներ ունեցող մարդկանց համար:Նա համարվում է «Շոշափելի գմբեթի» ստեղծողը, որը առանձնանում է Սան Ֆրանցիսկոյի Էքսպլորատորիումի թանգարանում:Գմբեթը անլույս լաբիրինթոս է, որը այցելուներից պահանջում է անցնել միայն իրենց շոշափման զգացողությամբ:1972 թվականին Կոպպոլան գործընկեր Գրեգորի Ֆրեյզիերի հետ բացեց աուդիոտեսողական սեմինարը, որն օգտագործեց Ֆրեյզիերի՝ ֆիլմերի և թատերական գործողությունների աուդիո ձայնագրման գործընթացը՝ ի շահ տեսողության խնդիրներ ունեցող հանդիսատեսի:

Կոպպոլան «Մտերմություն» ռոմանտիկ վեպի հեղինակն էր (1978)։

## Անձնական կյանք
Կոպպոլան ամուսնացել է գերմանաբնակ ամերիկացի պարուհի Ջոյ Վոգելսանգի (1935–2021) հետ 1960 թվականին, նրանք ունեցել են երեք որդի՝ Մարկ, Քրիստոֆեր և Նիկոլաս: Նրա զարմուհիներից են ռեժիսոր Սոֆյա Կոպպոլան և դերասան Ջեյսոն Շվարցմանը։

Կոպպոլան և Վոգելսանգն ամուսնալուծվել են 1976 թվականին։ Նա ամուսնացել է Մարի Թենևինի հետ 1981 թվականի ապրիլի 16-ին։ Այդ ամուսնությունը ավարտվեց 1986 թվականին: Նրա վերջին ամուսնությունը եղել է Մարտին Շևալյեի հետ, որը դերասանուհի էր Պարիում գտնվող «Comédie-Française» թատրոնում:

Կոպպոլայի վերջին տունը Լոս Անջելեսում էր, որտեղ նա մահացավ սրտի կաթվածից 2009 թվականի հոկտեմբերի 27-ին, 75 տարեկան հասակում:

## Ժառանգություն
Սան Ֆրանցիսկոյի պետական համալսարանի 150 նստատեղ ունեցող Ավգուստ Կոպպոլա թատրոնը անվանվել է նրա պատվին:Ֆրենսիս Ֆորդ Կոպպոլան նրան է նվիրել 1983 թվականին նկարահանված «Rumble Fish» ֆիլմը:

Նիկոլաս Քեյջը «Կախարդի աշակերտը» (2010) ֆիլմի իր գաղափարը և Բալթազարի կերպարը մասամբ հիմնել է հոր՝ Ավգուստ Կոպպոլայի վրա:Փակման վարկանիշներում գրված է «Հիշողություններ դոկտոր Ավգուստ Կոպպոլայի մասին»:

## Ծանոթագրություններ

Կատեգորիա:20-րդ դարի ամերիկացի գրողներ
Կատեգորիա:Ամերիկացի գրողներ
Կատեգորիա:Ամերիկացի մանկավարժներ
Կատեգորիա:Ամերիկացի վիպասաններ
Կատեգորիա:Ամերիկացի տղամարդ գրողներ
Կատեգորիա:Սրտամկանի ինֆարկտից մահացածներ